সুস্থ-সুন্দর ত্বক ধরে রাখতে ত্বকের জন্য দরকার সঠিক পরিচর্যা। রূপচর্যা বিশেষজ্ঞ ফারজানা শাকিল এ সময় ত্বকের ফেসিয়াল সম্পর্কে পরামর্শ দিয়েছেন। ধরন বুঝে ত্বকের যত্ন প্রতিদিনের কর্মব্যস্ততার মধ্যেও আমাদের বাইরে যেতে হয়। আর এ সময় ঘাম ও ধুলাবালির আক্রমণে ত্বকে ময়লা জমে। ফলে ত্বকের স্বাভাবিক উজ্জ্বলতা হারিয়ে যায়। তাই এ সময় সবচেয়ে বেশি জরুরি ত্বক পরিষ্কার-পরিচ্ছন্নতা রাখা। তবে এ সময় ত্বকের ধরন বুঝে পরিচর্যা করা উচিত। যাদের তৈলাক্ত ত্বক তাদের এ সময় সবচেয়ে বেশি ঝামেলা পোহাতে হয়। কারণ তৈলাক্ত ত্বকে ধুলাবালির আক্রমণ বেশি হয়। ফলে ব্রণের সমস্যা দেখা দেয়। তাই তৈলাক্ত ত্বক সবসময় ডিপ ক্লিনিং করতে হবে।